
JONAVOS RAJONO SAVIVALDYBĖS TARYBAI
AIŠKINAMASIS RAŠTAS
(prie sprendimo projekto)
	DĖL JONAVOS RAJONO SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE TVARKOS APRAŠO PATVIRTINIMO	


2026 m. birželio        d.

.	Sprendimo projekto tikslai ir uždaviniai, kiti sprendimui priimti reikalingi pagrindimai. 
Sprendimo projekto tikslas – patvirtinti naujai parengtą Jonavos rajono savivaldybės turto perdavimo valdyti, naudoti ir disponuoti juo patikėjimo teise tvarkos aprašą (toliau – Aprašas), siekiant įgyvendinti Lietuvos Respublikos valstybės ir savivaldybių turto valdymo, naudojimo ir disponavimo  juo  įstatymo Nr. VIII-729 pakeitimo įstatymo Nr. XV-527 nuostatas, kuriomis pakeistas ir nauja redakcija išdėstytas Lietuvos Respublikos valstybės ir savivaldybių turto valdymo, naudojimo ir disponavimo  juo  įstatymas, kuris įsigaliojo 2026 m. birželio 1 d. 

Pakeitimo esmė	Pakeitimo priežastis
Sprendimu savivaldybės administracijos direktorius įgaliojamas priimti sprendimus dėl Jonavos rajono savivaldybei nuosavybės teise priklausančio turto perdavimo patikėjimo teise kitoms savivaldybės biudžetinėms įstaigoms. 		Nuo 2026 m. birželio 1 d. įsigaliojusio nauja redakcija išdėstyto Įstatymo 12 straipsnio 1 dalyje numatyta, kad sprendimą dėl savivaldybės turto perdavimo patikėjimo teise savivaldybės tarybos nustatyta tvarka ir atvejais priima savivaldybės taryba ar jos įgalioti savivaldybės turto valdytojai. 
Atsižvelgiant į pakeitimus, susijusius su sprendimų priėmimu (juos priima administracijos direktorius savo įsakymais), atitinkamai keičiami Aprašo kai kurie punktai.	Pakeitimai susiję su Įstatymo 12 straipsnio 1 dalies pakeitimais. 
Aprašas papildomas nuostatomis dėl turto perdavimo patikėjimo teise terminų (8 punktas): savivaldybės biudžetinėms įstaigoms savivaldybės turtas valdyti patikėjimo teise gali būti perduodamas neribotam terminui;  kitiems juridiniams asmenims (savivaldybės viešosioms įstaigoms ir uždarosioms akcinėms bendrovėms) bei subjektams, kuriems teisė valdyti savivaldybės turtą patikėjimo teise suteikta jų veiklą reglamentuojančiuose įstatymuose, pagal patikėjimo sutartį savivaldybės turtas gali būti perduodamas ne ilgesniam kaip 20 metų laikotarpiui.	Siekiama, kad Aprašo  nuostatos atitiktų Įstatyme numatytą teisinį reguliavimą.
Aprašas papildytas naujais skyriais. III skyriuje reglamentuotos savivaldybės turto valdytojų, valdančių turtą patikėjimo teise, pareigos, susijusios su turto valdymu, naudojimu ir priežiūra.	IV skyriuje reglamentuota Aprašo vykdymo priežiūra bei kontrolė (23, 24 p.).	Atsižvelgiant į kai kuriuos papildymus, pakeista Aprašo punktų (papunkčių) numeracija.	Kadangi Apraše nemažai pakeitimų ir papildymų, jis tvirtinamas naujai – pateikiamas lyginamasis variantas.




.	Teisinis reglamentavimas, kuriuo vadovaujantis parengtas sprendimo projektas. Keičiami/naikinami teisės aktai priimant sprendimą.
Lietuvos Respublikos vietos savivaldos įstatymo 15 straipsnio 2 dalies 19 punktas numato savivaldybės tarybos išimtinę kompetenciją įgyvendinti savivaldybei nuosavybės teise priklausančio turto savininko funkcijas įstatymų nustatyta tvarka.
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 8 straipsnio 1 dalis numato, kad savivaldybių turto savininko funkcijas vadovaudamosi įstatymais atlieka savivaldybių tarybos; Įstatymo 12 straipsnio 1 dalis numato, kad savivaldybės turtas, įskaitant pripažintą nereikalingu arba netinkamu (negalimu) naudoti savivaldybės turtą, patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka.

.	Laukiami sprendimo priėmimo rezultatai.
Priėmus sprendimą, Aprašas atitiks šiuo metu galiojančius teisės aktus. Neigiamų pasekmių nenumatoma. 

.	Lėšų poreikis ir šaltiniai reikalingi sprendimo priėmimui.
Sprendimo priėmimui papildomų lėšų poreikis nenumatomas.

.	Antikorupcinis vertinimas.         
Vadovaujantis Korupcijos prevencijos įstatymo nuostatomis, sprendimo projekto antikorupcinis vertinimas atliekamas, nes sprendime numatoma reguliuoti visuomeninius santykius, numatytus šio įstatymo 8 straipsnio 1 dalies 1 punkte. Sprendimo projekto antikorupcinio vertinimo pažyma pridedama. 

